มีสายข่าวจากคนแถบเฉวง ว่ามีร้านผัดไทยเปิดใหม่ อร่อยมาก อยู่ตรงข้ามศรีสวัสดิ์เงินติดล้อ เยื้องไปรษณีย์เฉวง เปิด 12.00 น. -22.00น.  
วันนี้เลยต้องมาลองของซะหน่อย  วันนี้ผมสั่งจานแรกคือ
 - ผัดไทยกุ้งสดห่อไข่ ราคา 80 บาท หลังจากทานจาน
   แรกหมด สั่งต่อจานสองทันที 
 - ผัดไทยกุ้งสดธรรมดา  ราคา 50 บาท 
  รสชาติผัดไทยเยี่ยมมาก ไม่ต้องปรุง ยกนิ้วให้เลย
  เส้นเหนียวและนุ่ม เส้นไม่แตกและไม่เละ ไข่ที่ห่อทำอย่าง
  ละเมียด ไม่มีแตก ใส่ทั้งกุ้งแห้งและกุ้งสด กุ้งตัวใหญ่     
  และสดมาก 
  วันนี้ลองแค่ 2 เมนูก่อน คราวหน้าจะลองเมนูอื่นบางเพราะจากคนที่เคยไปทานเค้าบอกมาว่า ลอดช่องเทพอร่อยสุด มาจากวัดเจต  แวะเวียนไปอย่าลืมมาลองครับ